Document ID: 32005R0546

32005R0546
L 091/5
SLUŽBENI LIST EUROPSKE UNIJE
08.04.2005.
UREDBA KOMISIJE (EZ) br. 546/2005
od 8. travnja 2005.
o prilagodbi Uredbe (EZ) br. 437/2003 Europskog parlamenta i Vijeća u odnosu na dodjelu šifri država izvjestiteljica i o izmjeni Uredbe Komisije (EZ) br. 1358/2003 u odnosu na ažuriranje popisa zračnih luka Zajednice
(Tekst značajan za EGP)
KOMISIJA EUROPSKE ZAJEDNICE,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 437/2003 Europskog parlamenta i Vijeća od 27. veljače 2003. o statističkim podacima o prijevozu putnika, tereta i pošte u zračnom prometu (1), a posebno njezin članak 10.,
budući da:
(1)
U skladu s člankom 10. Uredbe (EZ) br. 437/2003, Komisija mora utvrditi rješenja za prilagodbu specifikacije iz priloga.
(2)
Potrebno je sastaviti popis zračnih luka Zajednice, pored onih koje imaju povremene komercijalne letove, te izuzeća za države članice koje će pristupiti Europskoj uniji 1. svibnja 2004. Nadalje, šifre novih država članica trebalo bi pridodati onima iz Priloga III. Uredbi (EZ) br. 1358/2003, koja provodi Uredbu (EZ) br. 437/2003 i prilagođuje priloge I. i II.
(3)
Potrebno je ažurirati popis zračnih luka Zajednice i izuzeća iz Priloga I. Uredbi br. 1358/2003 u skladu s pravilima iz tog Priloga.
(4)
Uredbe (EZ) br. 437/2003 i (EZ) 1358/2003 trebalo bi stoga na odgovarajući način izmijeniti.
(5)
Mjere predviđene ovom Uredbom u skladu su s mišljenjem Odbora za statistički program,
DONIJELA JE OVU UREDBU:
Članak 1.
Prilog I. Uredbi (EZ) br. 437/2003, kako je izmijenjen Uredbom (EZ) br. 1358/2003, prilagođuje se u skladu s Prilogom I. ovoj Uredbi.
Članak 2.
Prilog I. Uredbi (EZ) 1358/2003 izmjenjuje se u skladu s Prilogom II. ovoj Uredbi.
Članak 3.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 8. travnja 2005.

Labels: 12
8
15